উচ্চশিক্ষা সংসদের নতুন চেয়ারম্যান প্রাথমিক শিক্ষা পর্ষদের সভাপতি গৌতম পাল

ওয়েবডেস্ক- উচ্চশিক্ষা সংসদের (Higher Education Council ) নতুন চেয়ারম্যান (New Chairman) হলেন প্রাথমিক শিক্ষা পর্ষদের (Primary Education Board) সভাপতি গৌতম পাল ( President Gautam Paul)। পাশাপাশি তাঁকে যাদবপুর বিশ্ববিদ্যালয়ের কর্ম সমিতিতে সরকারের মনোনীত প্রতিনিধি করা হয়েছে। এর আগে কর্ম সমিতিতে সরকারের প্রতিনিধি ছিলেন যাদবপুর বিশ্ববিদ্যালয়ের ইংরেজি বিভাগের অধ্যাপক মনোজিত মণ্ডল।

আরও পড়ুন- ভোটের আগে ফের রদবদল রাজ্য পুলিশে, ১০৯ ইন্সপেক্টরের বদলি

উল্লেখ্য, ২০২২ সালে প্রাথমিক শিক্ষা পর্ষদের সভাপতি দায়িত্ব তুলে দেওয়া হয় গৌতম পালের কাঁধে। এর আগে পর্ষদের সভাপতি ছিলেন তৃণমূল বিধায়ক মানিক ভট্টচার্য। মানিক জমানার অবসানে গৌতম পাল প্রাথমিক শিক্ষা পর্ষদের নয়া সভাপতি হন। মানিক ভট্টাচার্যকে কলকাতা হাইকোর্টের তৎকালীন বিচারপতি অভিজিৎ গঙ্গোপাধ্যায় ওই পদ থেকে বরখাস্ত করেন।

শিক্ষক নিয়োগ দুর্নীতিতে যুক্ত থাকার অভিযোগে মানিক ভট্টাচার্যকে প্রাথমিক শিক্ষা পর্ষদের সভাপতির পদ থেকে সরানোর পরামর্শ দেয় কলকাতা হাইকোর্ট। তাঁকে প্রাথমিক বিদ্যালয়ে অন্তত ২৬৯ জন শিক্ষক নিয়োগের ক্ষেত্রে বেআইনি কাজের জন্য তাঁকে দায়ী করে এই নির্দেশ দেয় আদালত। আদালতের নির্দেশে অন্তর্বর্তী সভাপতি হিসাবে দায়িত্ব ভার গ্রহণ করেন রত্না চক্রবর্তী বাগচী। এবার উচ্চশিক্ষা সংসদের নতুন চেয়ারম্যান হলেন প্রাথমিক শিক্ষা পর্ষদের সভাপতি গৌতম পাল। ভোটের আবহে একাধিক ক্ষেত্রে রদবদল হচ্ছে, যা তাৎপর্যপূর্ণ।